राजस्थान में भारत-पाक सीमा पर ऑपरेशन अलर्ट  
मोहाली में भारत-पाक के बीच होने वाले मैच के मद्देनजर बीएसएफ ने दोनों देशों से लगती अंतरराष्ट्रीय सीमा पर ऑपरेशन अलर्ट शुरू किया है।
मोहाली में बुधवार को भारत और पाकिस्तान के बीच होने वाले क्रिकेट मैच के मद्देनजर सीमा सुरक्षा बल (बीएसएफ) ने दोनों देशों से लगती अंतरराष्ट्रीय सीमा पर ऑपरेशन अलर्ट शुरू किया है।  बीएसएफ के डीआईजी बीआर मेघवाल ने कहा, सीमावर्ती क्षेत्र में अधिक क्षमता के उपकरणों के साथ विशेष निगरानी और गश्त के इंतजाम किए गए हैं। सभी अधिकारियों को सुरक्षा इतंजाम के साथ ही उनके क्षेत्र में सीमा पर बेहतर प्रबंधन सुनिश्चित कराने के निर्देश दिए गए हैं।  अधिकारियों ने कहा, मोहाली में बुधवार को होने वाले क्रिकेट मैच के मद्देनजर गृह मंत्रालय के निर्देश पर बीएसएफ राज्य के बाड़मेर, बीकानेर, जैसलमेर, श्रीगंगानगर सहित सभी सीमावर्ती इलाकों में विशेष रूप से सतर्क है।